สวัสดีค่ะ มีตกขาวสีดำน้ำตาลหลังมีประจำเดือน1-2สัปดาห์ก่อนหน้านี้ก็มีเพศสัมพัน1ครั้งค่ะ มีตกขาวสีดำน้ำตาลประมานเกือบ1อาทิตเเล้วค่ะแต่ไม่มีกลิ่นไม่คัน แต่มีอาการปวดท้องค่ะปวดท้องเหมือนเกรงท้องปวดตลอดเวลาแต่ปวดไม่มากเท่าไรค่ะ อยากทราบว่าเป็นอะไรร้ายแรงไหมค่ะ ช่วยตอบด้วยน่ะค่ะ กังวลใจมากค่ะ😢😢
สวัสดีค่ะ ตกขาวสีดำน้ำตาลที่ไหลจากช่องคลอด อาจเป็น1.ตกขาวที่ผิดปกติ ซึ่งเกิดได้จากหลายสาเหตุ ได้แก่-การติดเชื้อราในช่องคลอดตกขาวมักเป็นสีขาวขุ่น จับตัวเป็นก้อนลักษณะคล้ายแป้งเปียกหรือนมบูด และมีอาการแสบหรือคันช่องคลอด รวมถึงอวัยวะเพศด้านนอก- การติดเชื้อแบคทีเรียในช่องคลอด ตกขาวมักมีปริมาณที่มากขึ้น มักมีสีเหลือง หรือขาวขุ่น มีกลิ่นเหม็นเหมือนคาวปลา- การติดเชื้อปรสิต ตกขาวมีกลิ่นเหม็นคาว มักมีสีเขียว หรือมีฟองปน และมีอาการแสบหรือคันในช่องคลอดมาก- ติดเชื้อหนองในแท้หรือหนองในเทียม ตกขาวมักมีสีเหลืองหรือเขียวเจ็บหรืแแสบขณะปัสสาวะและขณะมีเพศสัมพันธ์เชื้ออาจลามไปถึงมดลูกและปีกมดลูก ซึ่งจะทำให้มีอาการปวดท้องน้อย มีไข้สูง หนาวสั่น มีเลือดออกผิดปกติได้- ติดเชื้อไวรัสโรคเริมนอกจากจะมีตกขาวที่มากขึ้นแล้ว จะมีตุ่มแดงหรือแผลที่อวัยวะเพศร่วมด้วย-มะเร็งปากมดลูกมะเร็งเยื่อบุโพรงมดลูก ตกขาวมักมีเลือดปน อาจมีปวดท้องน้อยเจ็บปวดขณะปัสสาวะและขณะมีเพศสัมพันธ์ อาจเกิดจากประจำเดือนมาไม่ปกติ2.เป็นเลือดไหลจากช่องคลอดที่ผิดปกติ ซึ่งหากเป็นเลือดเก่าที่ค้างในมดลูกก็จะทำให้มีสีออกน้ำตาล-ดำได้ ซึ่งสาเหตุได้แก่ ผลข้างเคียงจากการใช้ยาคุมกำเนิดชนิดต่างๆ มีติ่งเนื้อในโพรงมดลูก เยื่อบุโพรงมดลูกหนาตัว เป็นเนื้องอกมดลูกมะเร็งปากมดลูกมะเร็งเยื่อบุโพรงมดลูก เป็นต้น3. อาจเป็นผลจากการตั้งครรภ์ได้ เช่นเป็นเลือดล้างหน้าเด็กซึ่งจะเกิดขึ้นในช่วง 10-14 วันหลังมีประจำเดือน ซึ่งจะมีอาการอยู่ประมาณ 1-2 วันหากยังมีตกขาวสีน้ำตาลดังกล่าวออกมาเรื่อยๆ แนะนำให้ ไปพบสูติ-นรีแพทย์เพื่อตรวจหาสาเหตุนะคะ